
ER COFFADWRIAETH AM 

Yr hwn a ymadawodd â'r fuchedd hon ar y 4ydd 
dydd o Orphenaf, 1860. 


«GAN EVAN THOMAS, 


* 
(Un o hen Ddiaconiaid Horeb.) 

O achos nwyd, ni chais neb—a'i ogan, 
Ddirmygu 'Ngalareb ; 
Pwy all fod mor hynod, heb 
Hiraeth am Griffiths Horeb ? 


CASTELLNEWYDD-EMLYN : 
ARGRAFFWYD GAN JOHN RICHARD DAVIES. 
1860. 








Byp yw hwn sy 'n gyfnewidiol, 
Annymunol lawer pryd ; 

Byd sydd bennydd i bob graddau, 
'N alarnadau trwyddo i gyd; 

Angeu *n dattod c'lymau tynion, 
Rhwng cyfeillion yma a thraw ; 

Nid oes ffafr am un gwasanaeth, 
Yn llywodraeth Brennin braw. 


Teimlo 'n awr.mae EGLwys Honezp, 
BwLcHyGROES, a CHARMEL glwy', 
“Tynnodd Gnrrrrms o'u gafaelon, 
: ŵ ATHRAW ffyddlon gyda 'n hwy : 
Teimlo mae'r GYMDEITHAS FEIBLAIDD 
. Yn LLANDYSSUL golled dwys, 
Ef oedd un o'i phrif golofnau 
Am flynyddau 'n dala 'i phwys. 


Dyn o gorph golygus ydoedd, 
Dyn a gafodd enaid mwy, 
Synwyr cryf, a meddwl treiddgar, 
Doniau llafar gyda hwy ; 
Treiddiodd ef i ddeddfau PRYDAIN, 
Treiddiodd fwy i ddeddfau 'r NEr, 
Cawsai pawb oedd flin mewn gofid, 
Gyfarwyddid gydag ef. 


Carai heddwch Gwlad ac Eglwys, 
Gyrrai 'n gyfrwys gynhen ffwrdd, 
Pan f'ai terfysg am ymgodi, 
Ceisid ef 1 gadw Cwrdd; 
Llawer plaid bu e'n gymmodi, 
Attal wnaeth rwygiadau blin ; 
Diffodd tân oedd e'n chwenychu, 
Medrai wlychu'r tanwydd crin. 

Penderfynodd newid cyflwr, 
Pan yn dair ar hugain oed, 
Troes at Iesu gan ymofyn, - 
Nerth i ddilyn ol ei droed ; 
Ca'dd ei wneud yn aelod eglwys, 
Gyda'r Parch. M. Jones, Trelech, 
. Oedran Iesu'r flwyddyn honno, 
Ydoedd ddeunaw cant a chwech. 


Gyda chael dwy flynedd gwedi, 
Gwnaeth bregethu yma a thraw, 
Dweud am ffordd i bechaduriaid, 
Gael eu gwared ddydd a ddaw. 
Teimlo'n ddwys wnaeth EGLwys HoREB, 
Ryw anwyldeb mawr ag ef, 
Galwad ga'dd i'r weinidogaeth, 
Trwy ragluniaeth Brennin nef. 


Plygodd yntau 'n ostyngedig, 

O flaen Duw wrth orsedd gras, 
Am gael nerth dan bwys anmheuon, 

Fod yn ffyddlon megis gwas ; 
Bendith fawr i Eglwys Horeb, 

Mewn sirioldeb aeth i'w swydd, 
Urddwyd ef pan ydoedd Iesu, 

'N ddeunaw cant a deunaw mlwydd. 


Llwyddodd i gynhyddu'r Eglwys 
Lawer mwy na llond y lle, 
Trefnodd gael adeilad newydd, 
Trefnwr celfydd ydoedd E. 
Ca'dd y fraint o weled hwnw, 
Gwedi 'i lanw 'n eithaf llawn ; 
Ffrwyth ei lafur welir yno, 
Gwedi llwyddo 'n rhyfedd iawn. 


Llwyddodd gael trwy ymwroli, 
Dŷ i addoli 'n BWLCHYGROES, 
CAPEL hardd a MYNwENT wrtho, 
Lle i orphwyso 'n niwedd oes: 

Yno mae cyn'lleidfa wresog, 
Tra lluosog yn y lle, 

Gwedi 'i dysgu 'n well na llawer, 
I iawn ymarfer gydag FE. 



























Cym'rodd ofal eglwys CARMEL, 
^w Hynod isel ydoedd hi, 
- Anhawdd gweled gwaeledd gymmaint, 
Heb fawr geraint, braint na bri; 
Ni ryglyddai 'r enw CARMEL, _ 
Cymmaint oerfel ar bob llaw, 
Sych a diffrwyth fel Gilboa, 
Pan heb wlychfa gwlith na gwlaw. 

Fe bregethodd Grist mor uchel 
Nes i CARMEL swrth ddeffroi, 
3 Gwelodd-yno-drwy'r gwirionedd, 
' o Gynnydd rhyfedd gwedi 'i roi ; 
“ Llawer gwan fu'n bron a gwywo, 
Glywsai 'n gweddio drosto draw ; 
Gwedi hau fe gydia 'r gwenith, 
Gyda bendith, gwlith a gwlaw. 


Bu ^n trafaelu am flynyddau, 
Dros y bryniau i GAPELBRWYN ; 

Yno cododd enw'n Ceidwad, 

Farw o gariad er ein mwyn, 

/ Rhyw ddylanwad mawr yn fuan, 

4 Yn yr Eglwys fechan fu, 

Nes i lawer gyda theimlad, 
Ufuddhau i'n Ceidwad cu. 

Bu ym mro a bryniau GweNoa, 
Yn pregethu 'n wlithog iawn, 

Dilyn oedd yr holl ardaloedd 
Ar ei ol yn lluoedd llawn ; 

Penderfynwyd gyda 'u gilydd 
Godi CApPEL newydd hardd, 

Lle cyfleus i gofio ^r Iesu, 

'R hwn fu 'n chwysu yn yr ardd. 








Gwelir mai BRYNTEG yw'r CAPEL, 














Gwaith goruchel wneir ag ef, Bc Fw 
Dechreu dysgu pechaduriaid, ŵ t^ 
Fyw ymhlith anwyliaid nef; 4 


Ef yn llon fu yno'n llywydd, 
A golygydd ar y gwaith ; 
'N ol ei radd oedd e'n ymroddi 
I wneud daioni ar ei daith. 


Oedd fel Paul wrth athrawiaethu 
Am ddyrchafu Person Crist ; 
Dweud ei gariad fel Gwaredwr, i. , 

Prynu dyn o'i gyflwr írist ; o “y 
. . Dangos gwerth ei aberth iawnol,— $ 
bh Annghydmarol, rasol rodd,— “o 
) * Rhodd mae 'r nefoedd gwedi dderbyn,— we 
Ŵ, Deddfau 'r Brennin wrth êu. bodd :— ce 





.. Btto'n llanw 'i swydd gyfryngol, * 
SS Fry yn eiriol gyda ^r Tad, - 
— ^^ Dros bechadur heb ddim haeddiant, 
a Iddo i gael maddeuant rhad; J | 
Dyma 'r hoff athrawiaeth gredodd, 
Dyma 'r un bregethodd cf; 
Ŵ T)'wedai 'n hyf mai'n enw 'n Ceidwad 
t..x Ceir derbyniad yn y nef. 

NN Ni phefrusai gan fod sylfaen 
Gadarn, nerthol, dan ei gred, 
Sylfaen daena 'r holl ysgrythyr, 
bi Mewn modd eglur iawn ar led ; “ss 
ab Sylfaen ddeil y dydd ofnadwy, h^ 
A'i ryferthwy yn ddigoll ! 
Dydd gan ddychryn rhyw ysgwydfa 
'R ymollynga 'r bydoedd oll !! 

.. Calon hael oedd gyson ganddo, 
Hoffai gynnorthwyo 'r gwan; 
Er mwyn budd i bawb lle byddai 
Ymwrolai i wneud ei ran ; 

Ffyddlon oedd pan fyddai gofyn, 


'Wyllys da dros, Frennin nef, 
Elai 'n rhwydd â'i law i'w logell, 
Nid oedd eisiau i gymhell ef. 


Fe fu gwên rhagluniaeth Ddwyfol, 
Yn dra siriol i'r hen Sant, 
Cadwodd deulu mawr rhag angen, 
Gwraig a dwsain lawn o blant; 
Pump o ferched, saith o feibion, 
A gwasanaeth ddynion râi, 
Mynych iawn amrywiol grefftwyr, 
Ac ymdeithwyr yn ddidrai. 


Teimlai i blant fod eisiau crefydd, 
Oll ym morewdydd eu hoes, 
Cadw cof am angeu chwerw, 
7RR Gwr fu farw ar y groes. 
Yma'm myd y gorthrymderau, 
Chydig ydoedd dyddiau THE. 
Ca'dd ei fudo i fyd dedwyddach, 
Llawer iawn amgenach lle. 


Hwyliodd rhai dros for Atlantic, 
I'r Americ bell gael byw, 

Cadw wnaethant grefydd gysson, 
Trwy beryglon o bob rhyw : 

Bendith fawr i Cincinnati, 
Ydoedd gwel'd eu hegni hwy, 


Gyda 'u gwaith yn ddiwyd beunydd, 


Gyda chrefydd lawer mwy. 


Yno gwedi 'mroi am ennyd, 


Cafodd SAM. ei syramud ffwrdd, 


I breswylfa ddedwydd ailfyd ; 
Byd heb ofid byth i'w gwrdd: 


Fe ga'dd William mewn disgwyliad, 
Fyw gael gwel'd “ Dinvygiad Manr,” 


Gweled Seion mewn gogoniant, 
Yn ei llwyddiant ar y llawr. 























7 — Gwel'd a theimlo ffrwythau 'r Ysbryd, 


Esgyrn sychlyd yn/bywhau ; 
Hên galonau 'n cael eu hagor, 
Fu am dymmor hir yn nghau ; 
Yn y teimlad gwresog hwnnw, 

Meddwl wnaetb am dŷ ei dad, 
Penderfynodd ro/i ymweliad, 
'N ol i'w enedigol wlad. 





Yma bu mewn amryw fannau, 
Rai wythriosau 'n llawn o dân, 
Gyda pharch yn adrodd ffeithiau, 
Dylanwadau 'r Ysbryd Glân ; 
Coffa gwres ac effaith gweddi 
Ar galonau 'n toddi 'r ia, 
Nerth adfywiad annchyffredin, 
Deimlwyd yn Amê€ricâ. 

Teimlwyd yma ryw adfywiad 
Gyda 'i fyr ymweliad ef, 
Tebyg iawn fod rhai ugeiniau, 
“ Gwedi dechren ^r ffordd i'r nef. 
Oedd â'i olwg mor nefolaidd, 
A'i lais peraidd megis swyn 
Pan yn coffa ^'r cariad hwnnw, 
| ^R Iesu 'n marw er ein mwyn 1! 


Amlwg iawn fod e'n addfedu, 
Chydig cyn ei drosi draw, 
Fel gwenithyn pur i'r "sgubor 
Pan fo tymmor hwn gerllaw : 
Er dyddanwch mawr i'w deulu, 
Ca'dd ddychwelyd 'n ol yn iach, 
Ca'dd ro'i hanes crefydd Cymru, 
I'w dyddanu dipyn bach. 


Yn yr adeg fwyndeg honno, 
Disgwyl ydoedd Engyl nef, 
Am gael cennad bob mynydyn, 
Fyn'd i lawr i'w 'mofyn ef; 

?Mhen ychydig ddydddiau gwedi, 
Cawsant gennad Iesu cu, 

Yno 'i ddwyn yn anrhydeddus, 
I'w cymdeithas felus fry. 


Cysur mawr, a galar hefyd, 
I deimladau 'i anwyl dad, 
Glywed iddo i madael cynted, 
Gwedi myned 'n ol i'w wlad ; 
Hynny 'nghyd ac arfer henaint 
^Ffeithiodd arno gymmaint nych, 
Nes i'r peiriant cryf oedd ganddo, 
Fethu dala i weithio 'n wych. 


Yn ei waeledd 'n ol anhwylio 
Daliai 'r Agerdd etto 'n llawn, 
Gyrru 'r oedd yr-hên olwynion, 
Trwy beryglon rhyfedd iawn ; 
Ni feddyliodd am arafu, 
Rhag anmharu 'n gynt na phryd ; 
Teimlai awydd cryf fyn'd rhagddo, 
Hyd nes llwyr ddiffygio i gyd. 


Gwedi 'mroi llafurio 'n galed, 
Yn y winllan amser maith, 
Galwodd Duw ei ysbryd atto, 
I'w wobrwyo 'n ol ei waith ; 
Mae e'n awr yn gwel'd yn eglur, 
Ffrwyth ei lafur yn ddilen, 
Yn ei elfen draw mewn ailfyd, 
Coron bywyd ar ei ben. 


Ar pedwarydd o Gorphenaf, 
Ca'dd yn araf groesi 'r glyn, 
Deunaw cant a thri'gain ydoedd, 

Oed ein Iesu ni pryd hyn; 
Yntau hefyd ar yr adeg, 

Ydoedd lawn saith deg a saith, 
Pedwar deg a dwy 'n weinidog, 

Yn orenwog yn ei waith, 











Yn ei Angladd gwelwyd miloedd, 
Yno 'n lluoedd o bob gradd, 
Gwedi 'mgasglu fel Cymmanfa,— 

Rhyw hebryngfa ryfedd ga'dd ! 
Pawb o bell, a phawb o agos, 

Oedd am ddangos atto barch, 
Teimlai pobun eithaf awydd, 

Rhoi ei ysgwydd dan ei Arch. 


Rho'w'd ei gorph mewn hedd i orphwys, 


O fewn mynwent Bwlchygroes, 
Yn y fan oedd ganddo 'n drefnus, 
Gwedi ddewis yn ei oes: 
Fe gaiff orwedd yno 'n dawel, 
Hyd nes bloeddia 'r Angel fry, 
Lef o'r nef trwy 'i udgorn treiddgar, 
Uwch ben beddau 'r«ddaear ddu. ; 


Yna cwyd yn ogoneddus, 
Mil miliwnau gydag êf, 
Gwedi cael eu hysprydoli, 
A'u prydferthu 1 fyn'd i'r nef; 
Pobun at ei hên berthynas, 
Ail briodas ffurfiant hwy ; 
Ni chaiff Angeu Teyrn y ddaear 
Gennad byth i'w hysgar mwy. 


Gwyn ei fyd trwy ^r holl gyfnodau, 
Darfu'r dyddiau i arfer cledd, 
Ni wel groes na gofid mwyach 
Yn nghyfeillach Brennin hedd ; 
Ninnau ^n ol yn teithio 'r anial, 
Lle mae croesau ^n aml iawn, 
Myrdd o lwybrau dyrys hynod, 
Methwn wybod ffordd yr awn ! 


Tebyg y'm i genedl Israel, 

Pan oedd honno 'n brudd ei bron, 
Gwedi colli'r hên Elias ; 

Adeg ddiflas iawn yw hon ; 

Methwn wel'd un arwydd heddyw, 
Pwy yn deilwng leinw'i le, 

Pwy mae Duw 'n fwriadu i wisgo 
^R fantell hardd ddiosgodd E'. 


Er ymdrechu i chwilio 'n fanwl, 
Mae ein meddwl mor anmheus, 
Nid oes neb yn gallu canfod, 
Nac adnabod Eligeus. 
| Arglwydd dyro arwydd ini, 
Clyw ein gweddi, gwrando 'n cri, 
7 Trwy 'n tuedddu 'n un wneud ymdrech 
' , Âm y dyn ddewisech di. 


Dyn fon ddoeth mewn barn a bywyd, 
Dyn fô ^'n ddiwyd gyda'i waith, 
Dyn o duedd tangnefeddus, 
Dyn gwybodus, medrus, maith ; 
Dyn fo 'n teimlo dros eneidiau, 
Dyn a ffrwythau gras yn llawn, 
Dyn a draetho bethau buddiol, 
Ysgrythyrol ddwyfol ddawn. 


Iesu, Bugail mawr y defaid, 
Pan gwna 'r isfugeiliaid ffoi, 
Ti all gadw ^th ddefaid gwirion 
Rhag gafaelon cwn fo'n cnoi. a 
Arglwyddd grasol gwel ein cyflwr, o 

Ti yw 'n Twr a'n tirion Dad: 

5 Ti gymmerodd Griffiths ymaith, 
: Ti oedd gwedi 'i roddi 'n rhad. 





: Bydd yn Dwr i'w Weddw dirion, 
Idd ei Blant, a'i Wyrion oll, 
” Arwain hwy a ninnau hefyd, 
Tu a'r gwynfyd yn ddigoll, 
At y dorf sydd gwedi blaenu 
Ryw ychydig arnom ni, 
O gaethiwed llygredd moesol, â 
I dragwyddol Jubili. Ar 
EVAN THOJW^ 
Gorph, 14eg, 1860. a 

Gwin a llaeth, lluniaeth tra llawn,—ac eli 
I'm calon hiraethlawn, 
I'w hiachau yn fynych iawn, 
Yw cofio braint y cyfiawn,—E, T. 








myned heibio i Gapel Horeb i gael eî gladdu; yr 
hwn a gyfansoddwyd y bore hnnnn ŵr dyben, gan. yr 


un FE. 


* 
Hmyn a gafodd ei ganu pen oedd y Corph yn | 


Ffarwel, ffarwel Eglwys Horeb, 
. Llawer pregeth ro'esiti, 
Hon yw 'r Bregeth ddifrifolaf 
Hon yw ^'r olaf ga'i geni; 
o. Gwisg dy nerth ac ymwrola, 
WU Paid er dim a llwfrhau, 
Rhaid ymdrechu cyn cael gwynfyd 
Tra fo 'r, bywyd yn parhau. 


ENGLYN I OSOD AR GAREG FEDD. 
( Priodol i bawb.) 


Y CYFAILL, peth da fydd cofio—y Bedd, 
Lle byddi 'n preswylio; 
A chael hawl, i freiniawl fro 
Dedwyddwch, cyn dod iddo.—E. T, 


Mn 


£R DAVIES, ARGRAFFYDD, CASTELLNEWXYXDD-EMLYN. 





